|  |
| --- |
| 18.02.2022-ғы № 21-09/231 дз шығыс хаты  21.02.2022-ғы № 591//21-09/231дз кіріс хаты |

**Қазақстан Республикасы**

**Парламенті Сенатының**

**депутаттарына**

(тізім бойынша)

*2022 жылғы 20 қаңтардағы*

*№16-13-57Д/С*

**Құрметті депутаттар!**

Ұлттық идеология мен ұлттық тәрбиені таратудағы бұқаралық ақпарат құралдарының рөлі туралы депутаттық сауалдарыңызды қарап, мынаны хабарлаймын.

Соңғы жылдары Үкімет тарапынан отандық БАҚ-ты дамытуға және оның бәсекеге қабілеттілігін арттыруға ерекше көңіл бөлініп тиісті заңнамалық-ұйымдастырушылық қолдау қамтамасыз етілуде.

Қазақстандық бірегейлік пен зияткерлік әлеуетті дамытуды, жастарды әлеуметтендіру мен қоғамдық пайдалы қызметке тартуды және оларды білімге, еңбекқорлыққа баулуды, ұйымшылдық пен жауапкершілікке тәрбиелеуді көздейтін «Ұлттық рухани жаңғыру» ұлттық жобасы іске асырылуда.

Бұл стратегиялық құжатта ұлттық құндылықтарды насихаттау арқылы қоғамның мәдени деңгейін, талғамын және рухын көтеруге, жастардың дамуына жаңа мүмкіндіктер ашып, олардың түрлі бастамаларын жан-жақты қолдауға үлкен мән берілген.

Сондай-ақ, Мемлекет Басшысының саяси және экономикалық реформалары аясында әзірленіп жатқан Үкіметтің 2022 жылға арналған іс-қимыл бағдарламасында жастардың өмір сүру сапасы мен әл-ауқатын жақсартуға бағытталған жастар саясатының жаңа бағыттарын іске асыру пысықталған.

Сонымен қатар, депутаттық сауалда атап көрсетілген құндылықтарды қоғамда тарату бойынша жұмыстар күшейтілетін болады. Бұл ретте депутаттық корпусты осы бағыттағы жұмыстарды бірлесе іске асыруға шақырамыз.

Осы бағыттарда жүргізіліп жатқан жұмыстар бойынша толық ақпарат қосымшада беріледі.

Қосымша 6 парақта.

**Ә. Смайылов**

*Орынд. Қалықова А.М. тел. 745675*